Ноябрь аҙағы ғына булыуға ҡарамаҫтан бөтә ерҙә лә яңы йылға әҙерлек һиҙелә. Сауҙа үҙәктәре витриналарында, йорттар тәҙрәләрендә дождик һәм мишуралар барлыҡҡа килде. Ҡаланың үҙәк майҙаны уртаһына интерактив шыршы ҡороп та ҡуйылды. Былтыр майҙансыҡта башҡа йылдарҙан айырмалы рәүештә арт-объекттар күп булды: ҙур бүләк, ике йөрәк, уҙып барған йыл символы—үгеҙ һәм башҡа фигуралар тирә-яҡҡа йәм өҫтәне. Байрам үтеп киткәс улар ҡала урамдарына шылдырып ҡуйылды. Быйыл да ундай арт-объекттар буласаҡ, башҡорт, рус өйҙәре, аҡҡоштар, йәнһүрәт персонаждары яһаласаҡ. Сибайҙарға һәм ҡала ҡунаҡтарына был тәңгәлдә сюрприз да әҙерләнә. Боҙ һындар була, әммә элекке кеүек буйынан буйына түгел.